《褫亭闻边事用壁间李川甫韵川甫大梁人》
明代·高叔嗣

北来烽火震边州，春兴无聊客鬓秋。
得丧此身真是马，姓名与世任为牛。
晴天乱雪吹空壑，落日黄云暗道周。
但有乡心随处似，题诗人满驿前楼。

作者简介：（1502—1538）明河南祥符人，字子业。号苏门山人。嘉靖二年进士。授工部主事，改吏部。历稽勋郎中。出为山西左参政，断疑狱，人称为神。迁湖广按察使。卒官。少受知李梦阳，与马理、王道切磋文艺。有《苏门集》。